આ સંજોગમાં કર્ણાટકમાં ભલે સત્તા ના મળે, પણ કોંગ્રેસને નુકસાન કરવાનું હતું તે ભાજપે કર્યું છે. ભાજપ દક્ષિણમાં કર્ણાટકમાં સ્વતંત્ર, આંધ્ર, તેલંગણા અને તામિલનાડુમાં સાથી પક્ષો સાથે હાજર રહેવાનો છે. ત્યાં બાકી રહ્યું રાજ્ય કેરળ, જ્યારે પૂરબમાં બાકી રહ્યું છે મોટું રાજ્ય પશ્ચિમ બંગ. બંને રાજ્યોમાં અલગ અલગ સ્ટ્રેટેજી સાથે ભાજપ સક્રીય છે. બંને રાજ્યોમાં અલગ તરાહની લડત રહેવાની છે. કેરળમાં ડાબેરી વર્ચસ્વ છતાં પશ્ચિમ બંગ કક્ષાની હિંસા નથી. અહીં કર્ણાટકની જેમ મુદ્દા અને વિચારધારાની લડાઈ રહેશે, જ્યારે પશ્ચિમ બંગમાં રાજકીય લડાઇ, વિચારધારાની લડાઇ સાથે અસલી લડાઇ પણ લડાશે. કે પછી પશ્ચિમ બંગ પણ બદલાશે?